Simon Dubnov

Simon Markovitj Dubnov (født 10. september 1860 i Mstislavl i Tsarrussland, død 8. desember 1941 i Riga) var en russisk-jødisk historiker.

Dubnov utgav på russisk flere bidrag til jødenes historie, særskilt i Øst-Europa, og en bredt anlagt allmen jødisk historie i ti bind, oversatt blant annet til tysk: Weltgeschichte des jüdischen Volkes (1920 ff.). Verket, som var et av de største av sitt slag, utmerket seg for grundighet, store utsyn og en ny original periodeinndeling og en utpreget nasjonalistisk oppfatning. Dubnov tilnærmet seg jødedom ikke som et trossamfunn, men som en nasjonal gruppe. 

Simon Dubnov ble myrdet av nazistene i Rumbulaskogen i Rigas utkant den 8. desember 1941.

Referanser

Kilder 
 Svensk uppslagsbok. Malmö 1931.

Russiske historikere
Personer fra Mstislavl rajon